იურანდვორის წმინდა ლუსიას ეკლესია

იურანდვორის წმინდა ლუსიას ეკლესია () — იურანდვორში, ბაშკასთან ახლოს, კუნძლ კრკიზე, ხორვატიაში მდებარე რომანული სტილის კათოლიკური ეკლესია 1100 წლიდან, რომელიც ინახავს შუასაუკუნეების ორ მნიშვნელოვან ხორვატულ არტეფაქტს: ბაშკის ქვის დაფას და სამრეკლოზე შახმატური ნახატის კვეთას, რომელიც სავარაუდოდ ხორვატიის გერბის ერთ-ერთი პირველი ნიმუშია.[

არქეოლოგიურმა კვლევამ დაადასტურა, რომ ის აგებულია VI საუკუნის ეკლესიის ადგილზე, სადაც ასევე მდებარეობდა ძველი რომაული villa rustica. IX და X საუკუნეებში ეს ადგილი გამოიყენებოდა ადრეული ქრისტიანი ხორვატების მიერ როგორც სასაფლაო, ხოლო XI საუკუნეში ეკლესია განახლდა. XII საუკუნეში მას იყენებდნენ ბენედიქტელები, რომლებმაც კვლავ განაახლეს. XIV საუკუნეში განახლდა მონასტრის შენობები, ხოლო ეკლესიას მიაშენეს სამრეკლოს კოშკი, რომელიც XIX საუკუნეში კვლავ განაახლეს.

თავდაპირველად ითვლებოდა, რომ ეკლესია დათარიღებულია ადრეული რომანული პერიოდით (XI-XII საუკუნეები), ბოლო დროს ხელოვნების ისტორიკოსმა პავუშა ვეჟიჩმა არგუმენტირებულად დაასაბუთა, რომ ის დათარიღებულია გვიანი რომანული პერიოდით (XIII-XIV საუკუნეები).

სქოლიო

კატეგორია:ხორვატიის კათოლიკური ეკლესიები